จงบอกสินทรัพย์ที่มีการลงทุนในการจัดพอร์ตลงทุนแบบ Asset Allocation
ในการลงทุน ไม่มีสินทรัพย์ใดที่จะให้ผลตอบแทนดีหรือแย่ได้ตลอดไป แต่ละสินทรัพย์มีโอกาสให้ผลตอบแทนมากน้อยต่างกันตามแต่ละวัฏจักรเศรษฐกิจ และสภาวะตลาดในแต่ละช่วง จึงเป็นที่มาของการจัดพอร์ตลงทุนแบบ “Asset Allocation” หรือกระจายลงทุนในหลายสินทรัพย์ เพื่อให้นักลงทุนได้มีส่วนร่วมในหลายสินทรัพย์ถ้าหากตลาดเป็นขาขึ้น และยังสามารถลดความผันผวนของพอร์ตการลงทุนโดยรวมได้หากตลาดเป็นขาลง

นอกจากการจัด Asset Allocation แล้ว การลงทุนตามระดับความเสี่ยงที่ตนเองรับได้ก็เป็นสิ่งที่จำเป็นมาก หากบอกว่ารับความเสี่ยงได้สูง แต่พอเห็น Worst Case แล้วรู้สึกรับไม่ได้ ก็ควรพิจารณาปรับพอร์ตโดยลดสินทรัพย์เสี่ยงลง

ตัวอย่างผลตอบแทนในอดีตของตลาดหุ้นโลกมาทำ Asset Allocation โดยอ้างอิงข้อมูลผลตอบแทนจาก Boyd Wealth Management เป็นข้อมูลผลตอบแทนตั้งแต่ปี 2006-2020 รวม 15 ปี แบ่งเป็น 3 เคสคือ Worst case ผลตอบแทนปีที่ติดลบมากที่สุด, Base Case ผลตอบแทนเฉลี่ย 15 ปี และ Best Case ผลตอบแทนปีที่บวกมากที่สุด

โดยสินทรัพย์ที่มีการลงทุนในการจัดพอร์ตลงทุนแบบ Asset Allocation มีดังนี้
- U.S. Large Cap อ้างอิงจาก S&P 500 index
- U.S. Mid Cap อ้างอิงจาก S&P MidCap 400 index
- U.S. Small Cap อ้างอิงจาก S&P SmallCap 600 index
- Developed Market อ้างอิงจาก MSCI EAFE index (ไม่รวม USA & Canada)
- Emerging Market อ้างอิงจาก MSCI EM index
- Fixed Income อ้างอิงจาก BBgBarc US Aggregate Bond Index (Investment Grade Bond)
- Real Estate อ้างอิงจาก DJ US Select REIT Index
ตลาดการเงิน & ผลิตภัณฑ์และบริการทางการเงิน,ความรู้ทางการเงิน